Šiaulių R. Kuršėnų Meno Mokykla

Korupcijos prevencijos ataskaita

2023 m. sausio 24 d.

Kuršėnai

Praėjusiais metais, direktoriaus 2022 m. sausio 3 dienos įsakymu numeris V-2(1.3) „Dėl asmens skyrimo už korupcijos prevencijos ir kontrolės vykdymą ir komisijos sudarymo“, paskirti korupcijos prevencijos komisijos nariai.

2022 metų gegužės 24 dieną buvo parengtas ir išsiųstas mokyklos direktoriui 2022-2024 metų korupcijos prevencijos programos įgyvendinimo priemonių planas. Prieš tai jis buvo suderintas mokyklos prevencijos komisijoje.

2022 metais kaip ir kasmet vyko antikorupcinio pobūdžio mokymai, paskaitos mokyklos bendruomenei, organizuojamos mokyklos vadovo kviečiant kompetentingus lektorius. 2022 metais tokie susitikimai vyko lapkričio 23d. ir gegužės 31d.

2022 metų antrame pusmetyje buvo išsiustas prašymas Specialiųjų tyrimo tarnybai (STT) surengti paskaitą Meno mokykloje, kas vėliau ir įvyko nuotoliniu būdu. Taip pat iškelta iniciatyva pasirašyti bendradarbiavimo sutartį su STT dėl nuolatinio paskaitų rengimo, mokyklos bendruomenės nuomonių duomenų tyrimų planinio rengimo.

Per 2022 metus kreipimusi dėl pastebėtų korupcijos veikų, arba korupcinio pobūdžio teisės pažeidimų ar kitų nusiskundimų gauta nebuvo[[1]](#footnote-1).

Informacija, dėl atsakingų asmenų už korupcijos prevenciją ir kontrolę, jų kontaktai ir atsakomybės sritys, turėtu būti paskelbta mokyklos svetainėje, bet kol kas puslapis nėra iki galo sutvarkytas. Nurodytu elektroninio pašto adresu susisiekti su komisijos nariais yra neįmanoma. Matomai dėl klaidos nurodytas elektroninio pašto adresas priklauso Radviliškio meno mokyklai arba Daugėlių progimnazijai, kuri irgi skelbią ši adresą savo svetainėje. Artimiausiu metu Kuršėnų meno mokyklos puslapyje skirtame korupcijos prevencijos informacijai bus paskelbta tiksli informacija.

Dėl priemonių plano vykdymo 2022 metais.

Žiemiau nurodyti punktai atitinka korupcijos prevencijos programos priemonių plano punktus.

* Ataskaitos už 2021 metus skelbtos nebuvo. Priemonių planas 2022-2024 m. parengtas.
* Ataskaitos dienai korupcijos prevencijos Programa, įgyvendinimo planas ir atsakingų asmenų kontaktai svetainėje kol kas nepaskelbti.
* Tarp gausybės mokyklos renginių, atitinkamai priemonių planui siūloma įtraukti ir renginius skirtus gruodžio devintajai – tarptautiniai antikorupcijos dienai, kitų renginių, tame tarpe koncertų, renginių.
* Direktoriaus nuolat peržiūrimos darbuotojų pareigybių aprašymai ir esant būtinybei įtraukiami antikorupciniu požiūriu svarbios nuostatos bei teisines atsakomybės priemonės. Esant poreikiui dėl pasikeitusių teisės aktų sistemingai atnaujinami galiojančios taisyklės, įvairus Kuršėnų meno mokyklos veiklos sričių tvarkos aprašai.
* Mokyklos bendruomenė nuolat informuojama apie ugdomąja, finansinę ir ūkinę mokyklos veiklą.
* Vykdomi mokyklos bendruomenės mokymai.
* Informuojama apie laisvas darbo vietas.
* Skaidriai vykdomi viešieji pirkimai.
* Direktoriaus įsakymų nustatytų asmenų pateikiamos viešųjų ir privačių interesų deklaracijos.
* Užtikrinamas viešumas.
* Direktoriaus nuolat vykdoma korupcijos prevencijos programos koordinavimas ir kontrolė.

Planas skirtas 2022-2024 metų laikotarpiui, todėl jis bus vykdomas ir toliau iki jo pilno įvykdymo.

1. Primenu, kad pagal galiojanti LR korupcijos prevencijos įstatymo **9 straipsnį - Pranešimas apie korupcinio pobūdžio nusikalstamas veikas**

   Pirmą punktą: Viešojo sektoriaus subjekto darbuotojas apie jam žinomą korupcinio pobūdžio nusikalstamą veiką, išskyrus veiką, kurią galbūt padarė, daro ar rengiasi padaryti jo artimieji giminaičiai ar šeimos nariai (artimųjų giminaičių ir šeimos narių sąvokos suprantamos taip, kaip jos apibrėžtos Lietuvos Respublikos baudžiamojo proceso kodekso II skyriuje), privalo pranešti Lietuvos Respublikos prokuratūrai, Specialiųjų tyrimų tarnybai arba kitai ikiteisminio tyrimo įstaigai, jeigu jis gavo duomenų, leidžiančių pagrįstai manyti, kad buvo padaryta, daroma ši veika ar rengiamasi ją padaryti, ir jeigu teisės aktuose nėra nustatytų praneštinos informacijos atskleidimo ribojimų.

   2. Viešojo sektoriaus subjekto darbuotojo pranešimas apie jam žinomą korupcinio pobūdžio nusikalstamą veiką šio straipsnio 1 dalyje nurodytiems subjektams turi būti pateikiamas per įmanomai trumpiausią laiką nuo sužinojimo apie korupcinio pobūdžio nusikalstamą veiką momento.

   Korupcinio pobūdžio nusikalstamos veikos be kyšininkavimo yra šiuos:

   1) prekyba poveikiu, papirkimas, piktnaudžiavimas;

   2) nusikalstamos veikos, padaromos viešajame sektoriuje arba teikiant administracines ar viešąsias paslaugas piktnaudžiaujant įgaliojimais ir tiesiogiai ar netiesiogiai siekiant naudos sau ar kitam asmeniui: neteisėtas teisių į daiktą įregistravimas, tarnybos pareigų neatlikimas, valstybės paslapties atskleidimas, neteisėtas politinių partijų ir politinių kampanijų finansavimas, sukčiavimas, turto pasisavinimas, turto iššvaistymas, komercinės paslapties atskleidimas, nusikalstamu būdu gauto turto legalizavimas, neteisingų duomenų apie pajamas, pelną ar turtą pateikimas, kišimasis į valstybės tarnautojo ar viešojo administravimo funkcijas atliekančio asmens veiklą, tarnybos paslapties atskleidimas, dokumento suklastojimas ar disponavimas suklastotu dokumentu;

   3) kitos nusikalstamos veikos, kuriomis siekiama kyšio, papirkimo arba nuslėpti ar užmaskuoti kyšininkavimą, prekybą poveikiu ar papirkimą. Tęsinys žr.kt.psl.

   Nuorodos tęsinys : **Korupcinio pobūdžio teisės pažeidimas** – administracinis nusižengimas, darbo pareigų pažeidimas ar tarnybinis nusižengimas, padaromas piktnaudžiaujant įgaliojimais ir tiesiogiai ar netiesiogiai siekiant naudos sau ar kitam asmeniui, taip pat korupcinio pobūdžio nusikalstama veika. [↑](#footnote-ref-1)